Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 10.06.2024 nr 4-4/24/2289-2	
			
		Meie 27.06.2024 nr KV-4.1-3.1/24/12279-2	

Hiiumaa valla Heltermaa küla Heltermaa sadama detailplaneeringu eskiislahendus	

Austatud hr Alekask	

Hiiumaa Vallavalitsus teavitas Riigi Kaitseinvesteeringute Keskust Hiiumaa valla Heltermaa küla Heltermaa sadama detailplaneeringu eskiislahenduse avalikust väljapanekust

Planeeringuala hõlmab Heltermaa külas asuvaid Heltermaa sadam (katastritunnus 63902:001:0645), Suuremaja-Sadama (katastritunnus 20501:001:1343), Anti (katastritunnus 63902:001:0050), Unga (katastritunnus 63902:001:0255), Heltermaa alajaam (katastritunnus 63902:001:2230), Elisa mast (katastritunnus 63902:001:0620), osaliselt 80 Heltermaa-Kärdla-Luidja tee (katastritunnus 63902:001:3971) ja 12101 Heltermaa-Sarve-Aruküla tee (katastritunnus 63902:001:4010) kinnistuid ning piirnevat mereala. Planeeringuala ligikaudne suurus on 9,4 ha.

Planeeringus on kavandatud Heltermaa sadam, Suuremaja-Sadama, Anti ja Unga kinnistute piiride muutmise teel moodustada üks sadama maa (tootmismaa) krunt., lisaks säilitatavatele hoonetele ette nähtud täiendav ehitusõigus kaubasadama hoonete rajamiseks, kavandatud uue kaubakai rajamine ning täiendav juurdepääsutee kaubasadamale. Detailplaneeringuga määratakse ka haljastuse ja heakorrastuse põhimõtted, tehnovõrkude- ja rajatiste paigutus, servituutide ja kitsenduste vajadus, ehitiste arhitektuursed tingimused, lahendatakse ära liikluskorralduse põhimõtted. Detailplaneeringu ja selle keskkonnamõju strateegilise hindamise aruande koostamise käigus selgitakse välja eeltingimused üksiku energiatuuliku paigutamiseks planeeringualale. Planeeringualal asub olemasolev sidemast, mille kõrgus on 60 m.

Detailplaneeringu materjalid on leitavad siit: https://kprojekt.sharepoint.com/Saatmiseks/Forms/AllItems.aspx?id=%2FSaatmiseks%2F22175%20Heltermaa%20sadama%20DP%20ja%20KSH&p=true&ga=1.

Kaitsevägi jääb oma varasema seisukoha juurde, mis seab alale kõrguspiirangu 32 m absoluutkõrguses. Heltermaa sadam on üks võimalikest asukohtadest mereseirega seotud uue planeeringuga aastal 2026.  Mereala kompensatsioonimeetmete rakendumise järgselt saab Kaitsevägi uuesti hinnata piirangute ulatust.

Lugupidamisega	

[ allkirjastatud digitaalselt ]

Ivo Värk	
Kommodoor	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee